A válogatottban 2001-ben mutatkozott be, és 2003-tól minden évben részt vett az adott évi világbajnokságon. Tokaji Viktor sérülése, majd visszavonulása után a válogatott csapatkapitánya is volt. Testvérével együtt részese volt a 2008-as szapporói divízió I-es jégkorong-világbajnokságon a feljutásnak, majd egy év múlva a svájci jégkorong-világbajnokságon is részt vett. 2016-ban ismét a legmagasabb szinten játszhatott a csapat, Márton a torna utolsó magyar mérkőzése után jelentette be, hogy többet nem lép jégre címeres mezben.